钦定古今图书集成/明伦汇编/闺媛典/第120卷 > 赵子乙妻王氏
## 钦定古今图书集成/明伦汇编/闺媛典/第120卷 > 赵子乙妻王氏

按《闽书》：王氏，赵子乙妻，世居睢阳。王三十守义，事其
姑秀容县君惟谨。靖康失守，王垩土自毁，负姑携幼
子避地而南。他子引裾累累辗转乱尸间。越四年，始
达温陵，徙居于莆终焉。一时陈正献、龚庄敏及诸名
士皆以诗表之。有云：“畴昔干戈百战场，精神隳节半
苍黄。如何婉娩闺房秀，能丽精神日月光。”其子伯遇、
伯达并登第，仕进不绝。